नई दिल्ली (जेएनएन)। भारत और इंग्लैंड के बीच ट्रेंट ब्रिज में खेला गया तीसरा टेस्ट भारत के नाम रहा। विराट कोहली एंड टीम ने यह टेस्ट 203 रन से जीत लिया। तीसरे टेस्ट के चौथे दिन का खेल खत्म होने तक इंग्लैंड की टीम ने दूसरी पारी में 9 विकेट पर 311 रन बना लिए थे मगर 5वें दिन सिर्फ 6 रन जुड़े थे कि इंग्लैंड का आखिरी विकेट गिर गया। मैच की दूसरी पारी में भारत की तरफ से जसप्रीत बुमराह ने शानदार गेंदबाजी करते हुए कुल पांच विकेट चटकाए।